Ettepanek : Nõukogu otsus, milles käsitletakse ühenduse seisukohta rahvusvahelises džuudi uurimisrühma nõukogus 2001. aasta lepingu (milles sätestatakse rahvusvahelise džuudi uurimisrühma pädevus) pikendamise küsimuses /* KOM/2009/0460 lõplik */





[pic] | EUROOPA ÜHENDUSTE KOMISJON | Brüssel 8.9.2009 KOM(2009) 460 lõplik Ettepanek: NÕUKOGU OTSUS, milles käsitletakse ühenduse seisukohta rahvusvahelises džuudi uurimisrühma nõukogus 2001. aasta lepingu (milles sätestatakse rahvusvahelise džuudi uurimisrühma pädevus) pikendamise küsimuses SELETUSKIRI 15. aprillil 2002 kiitis Euroopa Ühendus nõukogu otsusega 2002/312/EÜ heaks 2001. aasta rahvusvahelise lepingu, milles sätestatakse rahvusvahelise džuudi uurimisrühma pädevus. Leping jõustus 27. aprillil 2002 ja sõlmiti kaheksaks aastaks. Kui lepingut ei pikendata, kaotab see 26. aprillil 2010 kehtivuse. 5. ja 6. aprillil 2009 Dhakas toimunud rahvusvahelise džuudi uurimisrühma nõukogu kohtumisel lepiti ajutiselt ühehäälselt kokku, et rahvusvahelise džuudi uurimisrühma ametiaega pikendatakse vastavalt lõike 25 punktile b esialgu kahe aasta võrra, tingimusel et nende riikide ametiasutused, kes on nõukogu liikmed, annavad selleks oma ametliku heakskiidu. Lepingu pikendamine võimaldaks liikmetel hinnata uurimisrühma tegevust ja hiljem otsustada, kas taotleda veel kaheaastast pikendust, et pidada läbirääkimisi järellepingu sõlmimiseks. Euroopa Ühenduse osalemine lepingus kuulub tema ainupädevusse. Käesolev otsuse ettepanek ei mõjuta summat, mille Euroopa Ühendus maksab igal eelarveaastal osamaksuna rahvusvahelise džuudi uurimisrühma halduseelarvesse. Käesoleva ettepaneku eesmärk on volitada Euroopa Ühendust hääletama lepingu pikendamise poolt. Eespool nimetatut silmas pidades teeb komisjon nõukogule ettepaneku võtta lisatud otsus vastu. Ettepanek: NÕUKOGU OTSUS, milles käsitletakse ühenduse seisukohta rahvusvahelises džuudi uurimisrühma nõukogus 2001. aasta lepingu (milles sätestatakse rahvusvahelise džuudi uurimisrühma pädevus) pikendamise küsimuses EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 133 koostoimes artikli 300 lõike 2 teise lõiguga, võttes arvesse komisjoni ettepanekut[1] ning arvestades järgmist: (1) 15. aprillil 2002 kirjutati nõukogu otsusega 2002/312/EÜ[2] Euroopa Ühenduse nimel alla ja sõlmiti 2001. aasta leping, milles sätestatakse rahvusvahelise džuudi uurimisrühma pädevus. (2) Leping, milles sätestatakse rahvusvahelise džuudi uurimisrühma pädevus, kaotab oma lõike 25 punktide a ja b alusel 26. aprillil 2010 kehtivuse, juhul kui rahvusvahelise džuudi uurimisrühma nõukogu otsusega ei pikendata lepingut ühe või kahe ajavahemiku võrra, mis ei ületa kokku nelja aastat. (3) Lepingu pikendamine on Euroopa Ühenduse huvides. (4) Tuleb kindlaks määrata Euroopa Ühenduse seisukoht rahvusvahelise džuudi uurimisrühma nõukogus, ON TEINUD JÄRGMISE OTSUSE: Ainus artikkel Euroopa Ühenduse seisukoht on hääletada rahvusvahelises džuudi uurimisrühma nõukogus 2001. aasta lepingu (milles sätestatakse rahvusvahelise džuudi uurimisrühma pädevus) pikendamise poolt ühe või kahe ajavahemiku võrra, mis ei ületa kokku nelja aastat, ning teatada lepingu pikendamisest ÜRO peasekretärile. Brüssel, Nõukogu nimel eesistuja [1] ELT C [2] EÜT L 112, 27.4.2002, lk 34.